एकर पुरहर उमिर के सदस्य के औसत लंबाई 23–28 सेंटीमीटर (9–11 इंच) के आसपास होला आ शरीर कुछ चापट अकार के होला। ई पानी के किनारे लमहर घास वाला इलाका में पानी के सतह से कुछ ऊँचाई पर आपन खतोना बनावे ले। हलका माटियाहूँपन लिहले सफ़ेद रंग के अंडा के सेवे के काम मादा करे ले आ 19-22 दिन के बाद एह में से बच्चा निकले लें। मादा अपने अंडा या बच्चा सभ के बाहरी जीव जन्तु से बचावे ले आ अगर एकर खतोना कौनों जानवर देख ले तब अंडा बच्चा दुसरे जगह पहुँचा देले।